CELEX: 32022R0208
Language: lv
Date: 2021-12-14 00:00:00
Title: Komisijas Deleģētā regula (ES) 2022/208 (2021. gada 14. decembris), ar ko Regulu (ES) Nr. 139/2014 groza attiecībā uz prasībām par ekspluatāciju visos laikapstākļos (Dokuments attiecas uz EEZ)

17.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 35/1
               
            
         KOMISIJAS DELEĢĒTĀ REGULA (ES) 2022/208
         (2021. gada 14. decembris),
         ar ko Regulu (ES) Nr. 139/2014 groza attiecībā uz prasībām par ekspluatāciju visos laikapstākļos
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2018/1139 (2018. gada 4. jūlijs) par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES, un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (1), un jo īpaši tās 39. panta 1. punktu,
         tā kā:
         
                     (1)
                  
                  
                     Komisijas Regula (ES) Nr. 139/2014 (2) nosaka ar lidlaukiem saistītās prasības un administratīvās procedūras, tai skaitā noteikumus par kustības uz zemes vadības un kontroles sistēmu un ekspluatāciju ierobežotas redzamības apstākļos lidlaukos.
                  
               
                     (2)
                  
                  
                     Lai minētos noteikumus saskaņotu ar Konvencijas par starptautisko civilo aviāciju 6. un 14. pielikumu un Starptautiskās Civilās aviācijas organizācijas (ICAO) Dokumentu Nr. 9365, ir jāparedz noteikumi par to, kā lidlaukos īstenot ekspluatāciju visos laikapstākļos, nodrošinot piemērotu vizuālo un nevizuālo līdzekļu, kā arī cita lidlauka aprīkojuma pieejamību, vajadzīgās informācijas pieejamību un piemērotu procedūru īstenošanu.
                  
               
                     (3)
                  
                  
                     Regulas (ES) Nr. 139/2014 I pielikums (Definīcijas) būtu jāgroza attiecībā uz definīcijām par lēmuma pieņemšanas absolūto augstumu, instrumentālo skrejceļu, ekspluatāciju ierobežotas redzamības apstākļos, ierobežotas redzamības procedūrām, pacelšanos ierobežotas redzamības apstākļos, darbību ar ekspluatācijas kredītiem un B tipa instrumentālās nolaišanās darbību.
                  
               
                     (4)
                  
                  
                     Regulas (ES) Nr. 139/2014 III pielikums (Part-ADR.OR) nosaka lidlauku ekspluatantiem piemērojamās organizācijas prasības. Minētais pielikums ir novecojis attiecībā uz tiesisko regulējumu, ko piemēro vizuāliem un nevizuāliem līdzekļiem, jo īpaši meteoroloģiskajam aprīkojumam, un tāpēc tas būtu jāgroza, lai noteiktu specifiskas prasības attiecībā uz vizuālo un nevizuālo līdzekļu un jebkāda cita aprīkojuma, kas vajadzīgs, lai atbalstītu ekspluatāciju visos laikapstākļos, pieejamību un apkopi.
                  
               
                     (5)
                  
                  
                     Regulas (ES) Nr. 139/2014 IV pielikums (Part-ADR.OPS) nosaka prasības par lidlauku ekspluatāciju. Šis pielikums būtu jāgroza, lai tajā iekļautu lidlauka ekspluatantam piemērojamas specifiskas ekspluatācijas procedūras attiecībā uz kustības uz zemes vadības un kontroles sistēmu un ekspluatāciju ierobežotas redzamības apstākļos lidlaukos.
                  
               
                     (6)
                  
                  
                     Tāpēc Regula (ES) Nr. 139/2014 būtu attiecīgi jāgroza.
                  
               
                     (7)
                  
                  
                     Eiropas Savienības Aviācijas drošības aģentūra saskaņā ar Regulas (ES) 2018/1139 75. panta 2. punkta b) un c) apakšpunktu un 76. panta 1. punktu ir sagatavojusi un iesniegusi Komisijai Atzinumu Nr. 02/2021 (3) par īstenošanas noteikumu projektu,
                  
               IR PIEŅĒMUSI ŠO REGULU.
         
            1. pants
            Regulu (ES) Nr. 139/2014 groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. augusta.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 14. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 212, 22.8.2018., 1. lpp.
         
         
            (2)  Komisijas Regula (ES) Nr. 139/2014 (2014. gada 12. februāris), ar ko nosaka prasības un administratīvās procedūras saistībā ar lidlaukiem atbilstīgi Eiropas Parlamenta un Padomes Regulai (EK) Nr. 216/2008 (OV L 44, 14.2.2014., 1. lpp.).
         
            (3)  https://www.easa.europa.eu/document-library/opinions
      
      
         
            PIELIKUMS
            Regulu (ES) Nr. 139/2014 groza šādi:
            
                        1)
                     
                     
                        regulas I pielikumu groza šādi:
                        
                                    a)
                                 
                                 
                                    iekļauj šādu 16.a punktu:
                                    
                                                “16.a)
                                             
                                             
                                                “lēmuma pieņemšanas absolūtais augstums” (DA) vai “lēmuma pieņemšanas relatīvais augstums” (DH) ir 3D instrumentālās nolaišanās darbībai noteikts absolūtais vai relatīvais augstums, kurā jāuzsāk procedūra aiziešanai uz otro riņķi, ja nav noteikts vizuālais orientieris, kas vajadzīgs, lai turpinātu nolaišanos;”
                                             
                                          
                              
                                    b)
                                 
                                 
                                    pielikuma 22) punktu aizstāj ar šādu:
                                    
                                                “22)
                                             
                                             
                                                “instrumentālais skrejceļš” ir viens no šādiem skrejceļu tipiem, kas paredzēti gaisa kuģu instrumentālās nolaišanās veikšanai:
                                                
                                                            1.
                                                         
                                                         
                                                            “neprecīzas nolaišanās skrejceļš”: skrejceļš, kurš aprīkots ar vizuālajiem līdzekļiem un vismaz vienu nevizuālo līdzekli, paredzēts nosēšanās darbībām pēc A tipa instrumentālās nolaišanās darbības veikšanas;
                                                         
                                                      
                                                            2.
                                                         
                                                         
                                                            “I kategorijas precīzas nolaišanās skrejceļš”: skrejceļš, kurš aprīkots ar vizuālajiem līdzekļiem un vismaz vienu nevizuālo līdzekli, paredzēts nosēšanās darbībām pēc B CAT I tipa instrumentālās nolaišanās darbības veikšanas;
                                                         
                                                      
                                                            3.
                                                         
                                                         
                                                            “II kategorijas precīzas nolaišanās skrejceļš”: skrejceļš, kurš aprīkots ar vizuālajiem līdzekļiem un vismaz vienu nevizuālo līdzekli, paredzēts nosēšanās darbībām pēc B CAT II tipa instrumentālās nolaišanās darbības veikšanas;
                                                         
                                                      
                                                            4.
                                                         
                                                         
                                                            “III kategorijas precīzas nolaišanās skrejceļš”: skrejceļš, kurš aprīkots ar vizuālajiem līdzekļiem un vismaz vienu nevizuālo līdzekli, paredzēts nosēšanās darbībām pēc B CAT III tipa instrumentālās nolaišanās darbības veikšanas;”
                                                         
                                                      
                                          
                              
                                    c)
                                 
                                 
                                    iekļauj šādu 24.c) punktu:
                                    
                                                “24.c)
                                             
                                             
                                                “ekspluatācija ierobežotas redzamības apstākļos (LVO)” ir nolaišanās vai pacelšanās darbības uz skrejceļa, uz kura redzamība ir mazāka nekā 550 m vai kura lēmuma pieņemšanas relatīvais augstums ir mazāks nekā 200 ft;”
                                             
                                          
                              
                                    d)
                                 
                                 
                                    pielikuma 25) punktu aizstāj ar šādu:
                                    
                                                “25)
                                             
                                             
                                                “ierobežotas redzamības procedūras” ir procedūras, ko lidlaukā piemēro, lai garantētu drošumu, kad notiek ekspluatācija ierobežotas redzamības apstākļos;”
                                             
                                          
                              
                                    e)
                                 
                                 
                                    pielikuma 26) punktu aizstāj ar šādu:
                                    
                                                “26)
                                             
                                             
                                                “pacelšanās ierobežotas redzamības apstākļos (LVTO)” ir pacelšanās, ja redzamība uz skrejceļa ir mazāka nekā 550 m;”
                                             
                                          
                              
                                    f)
                                 
                                 
                                    pielikuma 27) punktu svītro;
                                 
                              
                                    g)
                                 
                                 
                                    iekļauj šādu 34.c) punktu:
                                    
                                                “34.c)
                                             
                                             
                                                “darbība ar ekspluatācijas kredītiem” ir darbība ar specifisku gaisa kuģa vai uz zemes esošu aprīkojumu vai ar gaisa kuģa un uz zemes esoša aprīkojuma kombināciju, kas ļauj izpildīt kādu no šiem elementiem:
                                                
                                                            a)
                                                         
                                                         
                                                            darbības klasifikācijai tiek piemēroti ekspluatācijas minimumi, kas ir zemāki nekā lidlaukam noteiktais standarts;
                                                         
                                                      
                                                            b)
                                                         
                                                         
                                                            var izpildīt vai samazināt redzamības prasības;
                                                         
                                                      
                                                            c)
                                                         
                                                         
                                                            ir nepieciešams mazāks skaits uz zemes esošo iekārtu;”
                                                         
                                                      
                                          
                              
                                    h)
                                 
                                 
                                    pielikuma 35) punktu svītro;
                                 
                              
                                    i)
                                 
                                 
                                    pielikuma 47.b) punktu aizstāj ar šādu:
                                    
                                                “47.b)
                                             
                                             
                                                “B tipa instrumentālās nolaišanās darbība” ir instrumentālās nolaišanās darbība, kuras lēmuma pieņemšanas relatīvais augstums ir zemāks nekā 75 m (250 ft); tās iedala šādās kategorijās:
                                                
                                                            1.
                                                         
                                                         
                                                            I kategorija (CAT I): lēmuma pieņemšanas relatīvais augstums, kas nav mazāks kā 60 m (200 ft), un vai nu ar redzamību, kas nav mazāka kā 800 m, vai ar redzamību uz skrejceļa, kas nav mazāka kā 550 m;
                                                         
                                                      
                                                            2.
                                                         
                                                         
                                                            II kategorija (CAT II): lēmuma pieņemšanas relatīvais augstums, kas mazāks nekā 60 m (200 ft), bet nav mazāks kā 30 m (100 ft), un ar redzamību uz skrejceļa, kas nav mazāka kā 300 m;
                                                         
                                                      
                                                            3.
                                                         
                                                         
                                                            III kategorija (CAT III): lēmuma pieņemšanas relatīvais augstums, kas mazāks nekā 30 m (100 ft), vai bez lēmuma pieņemšanas relatīvā augstuma ierobežojuma un ar redzamību uz skrejceļa, kas mazāka kā 300 m, vai bez redzamības uz skrejceļa ierobežojuma;”
                                                         
                                                      
                                          
                              
                  
                        2)
                     
                     
                        regulas III pielikumā ADR.OR.C.005. punktam pievieno šādu e) apakšpunktu:
                        
                                    “e)
                                 
                                 
                                    Lai uz lidlauka nodrošinātu gaisa kuģu drošu ekspluatāciju, lidlauka ekspluatants tieši vai ar trešo personu starpniecību nodrošina un uztur vizuālos un nevizuālos līdzekļus, meteoroloģisko aprīkojumu un jebkādu citu aprīkojumu, kas ir samērīgs ar lidlaukā veiktajām darbībām.”;
                                 
                              
                  
                        3)
                     
                     
                        regulas IV pielikumu groza šādi:
                        
                                    a)
                                 
                                 
                                    pielikuma A apakšdaļā pievieno šādu ADR.OPS.A.070., ADR.OPS.A.075., ADR.OPS.A.080. un ADR.OPS.A.085. punktu:
                                    “ADR.OPS.A.070 Informācija par lidlauka apgaismojuma sistēmu
                                    
                                    Lidlauka ekspluatants paziņo aeronavigācijas informācijas pakalpojumu sniedzējam informāciju par lidlauka apgaismojuma sistēmas daļām, kurās gaismas sekcijas veido gaismas diodes (LED).
                                    
                                       ADR.OPS.A.075 Kartes
                                    
                                    Lidlauka ekspluatants vai nu tieši, vai ar trešo personu starpniecību nodrošina, ka aeronavigācijas informācijas pakalpojumu sniedzējs AIP publicē ar lidlauku saistītās kartes.
                                    
                                       ADR.OPS.A.080 Informācija par radionavigācijas un nosēšanās līdzekļiem
                                    
                                    
                                                a)
                                             
                                             
                                                Lidlauka ekspluatants vai nu tieši, vai ar trešo personu starpniecību nodrošina, ka aeronavigācijas informācijas pakalpojumu sniedzējiem ir sniegta informācija par radionavigācijas un nosēšanās līdzekļiem, kas saistīti ar instrumentālo nolaišanos un lidostas termināļa zonas procedūrām.
                                             
                                          
                                                b)
                                             
                                             
                                                Šā punkta a) apakšpunktā minētā informācija ir šāda:
                                                
                                                            1)
                                                         
                                                         
                                                            līdzekļu veids;
                                                         
                                                      
                                                            2)
                                                         
                                                         
                                                            attiecīgā gadījumā – magnētiskā deklinācija ar precizitāti līdz tuvākajam grādam;
                                                         
                                                      
                                                            3)
                                                         
                                                         
                                                            atbalstīto darbību veids attiecībā uz ILS/MLS/GLS, pamata GNSS un SBAS;
                                                         
                                                      
                                                            4)
                                                         
                                                         
                                                            
                                                               ILS klasifikācija;
                                                         
                                                      
                                                            5)
                                                         
                                                         
                                                            iekārtu klasifikācija un nolaišanās iekārtu apzīmējums(-i) saistībā ar GBAS;
                                                         
                                                      
                                                            6)
                                                         
                                                         
                                                            attiecībā uz VOR/ILS/MLS arī stacijas deklinācija ar precizitāti līdz tuvākajam grādam līdzekļa tehniskajai sakārtošanai;
                                                         
                                                      
                                                            7)
                                                         
                                                         
                                                            vajadzības gadījumā – identifikācija;
                                                         
                                                      
                                                            8)
                                                         
                                                         
                                                            frekvence(-es), kanāla numurs(-i), pakalpojuma sniedzējs un – attiecīgā gadījumā – atskaites trajektorijas identifikators(-i) (RPI);
                                                         
                                                      
                                                            9)
                                                         
                                                         
                                                            attiecīgā gadījumā – ekspluatācijas laiks;
                                                         
                                                      
                                                            10)
                                                         
                                                         
                                                            attiecīgā gadījumā – raidošās antenas atrašanās vietas ģeogrāfiskās koordinātas grādos, minūtēs, sekundēs un sekundes desmitdaļās;
                                                         
                                                      
                                                            11)
                                                         
                                                         
                                                            
                                                               DME raidošās antenas pacēlums ar precizitāti līdz tuvākajiem 30 m (100 ft) un attāluma (precīzas) mērīšanas iekārtas (DME/P) pacēlums ar precizitāti līdz tuvākajiem 3 m (10 ft), GBAS atskaites punkta pacēlums ar precizitāti līdz tuvākajam metram vai pēdai un punkta elipsoidālais augstums ar precizitāti līdz tuvākajam metram vai pēdai; attiecībā uz SBAS – nosēšanās sliekšņa punkta (LTP) vai iedomātā skrejceļa sliekšņa (FTP) elipsoidālais augstums ar precizitāti līdz tuvākajam metram vai pēdai;
                                                         
                                                      
                                                            12)
                                                         
                                                         
                                                            apkalpošanas rajona rādiuss no GBAS atskaites punkta ar precizitāti līdz tuvākajam kilometram vai jūras jūdzei; un
                                                         
                                                      
                                                            13)
                                                         
                                                         
                                                            piezīmes.
                                                         
                                                      
                                          
                                       ADR.OPS.A.085 Informācija par vizuālā segmenta virsmas (VSS) paaugstinājumu
                                    
                                    Lidlauka ekspluatants vai nu tieši, vai ar trešo personu starpniecību nodrošina, ka aeronavigācijas informācijas pakalpojumu sniedzējiem ir sniegta informācija par vizuālā segmenta virsmas paaugstinājumu, tai skaitā ietekmētā procedūra un procedūras minimumi.”;
                                 
                              
                                    b)
                                 
                                 
                                    pielikuma B apakšdaļu groza šādi:
                                    
                                                i)
                                             
                                             
                                                apakšdaļas ADR.OPS.B.030. punktu groza šādi:
                                                
                                                            —
                                                         
                                                         
                                                            punkta a) apakšpunktu aizstāj ar šādu:
                                                            
                                                                        “a)
                                                                     
                                                                     
                                                                        Lidlauka ekspluatants gādā, lai lidlaukā būtu nodrošināta zemes kustības vadības un kontroles sistēma (SMGCS). SMGCS:
                                                                        
                                                                                    1)
                                                                                 
                                                                                 
                                                                                    ņem vērā lidlauka uzbūves parametrus un ekspluatācijas un meteoroloģiskos apstākļus, kā arī cilvēkfaktora principus;
                                                                                 
                                                                              
                                                                                    2)
                                                                                 
                                                                                 
                                                                                    ir veidota tā, lai palīdzētu nepieļaut:
                                                                                    
                                                                                                i)
                                                                                             
                                                                                             
                                                                                                ka gaisa kuģi un transportlīdzekļi nejauši šķērso aktīvu skrejceļu; un
                                                                                             
                                                                                          
                                                                                                ii)
                                                                                             
                                                                                             
                                                                                                sadursmes starp gaisa kuģiem, kā arī starp gaisa kuģiem un kustības zonā esošiem transportlīdzekļiem vai objektiem; un
                                                                                             
                                                                                          
                                                                              
                                                                                    3)
                                                                                 
                                                                                 
                                                                                    tiek atbalstīta ar piemērotiem līdzekļiem un procedūrām.”;
                                                                                 
                                                                              
                                                                  
                                                      
                                                            —
                                                         
                                                         
                                                            pievieno šādu d) apakšpunktu:
                                                            
                                                                        “d)
                                                                     
                                                                     
                                                                        Lidlauka ekspluatants darbojas koordinēti ar gaisa satiksmes pakalpojumu sniedzēju, lai izstrādātu lidlauka SMGCS procedūras.”;
                                                                     
                                                                  
                                                      
                                          
                                                ii)
                                             
                                             
                                                apakšdaļas ADR.OPS.B.045. punktu aizstāj ar šādu:
                                                “ADR.OPS.B.045 Ierobežotas redzamības procedūras
                                                
                                                
                                                            a)
                                                         
                                                         
                                                            Lidlauka ekspluatants nodrošina, ka lidlaukā ir piemērots lidlauka aprīkojums un iekārtas un ka ir izveidotas un īstenotas piemērotas ierobežotas redzamības procedūras, ja lidlauku ir paredzēts izmantot šādām darbībām:
                                                            
                                                                        1)
                                                                     
                                                                     
                                                                        pacelšanās ierobežotas redzamības apstākļos;
                                                                     
                                                                  
                                                                        2)
                                                                     
                                                                     
                                                                        nolaišanās un nosēšanās, kad redzamība ir mazāka nekā 550 m RVR vai DH ir mazāks nekā 200 ft (60 m);
                                                                     
                                                                  
                                                                        3)
                                                                     
                                                                     
                                                                        darbība ar ekspluatācijas kredītiem, ja faktiskā RVR ir mazāka nekā 550 m.
                                                                     
                                                                  Ierobežotas redzamības procedūras koordinē gaisa kuģu un transportlīdzekļu kustību un ierobežo vai aizliedz darbības kustības zonā.
                                                         
                                                      
                                                            b)
                                                         
                                                         
                                                            Lidlauka ekspluatants ierobežotas redzamības procedūras izveido un īsteno sadarbībā ar gaisa satiksmes pakalpojumu sniedzēju. Ierobežotas redzamības procedūrās ietver kritērijus par to sagatavošanu, uzsākšanu un izbeigšanu. Kritēriju pamatā izmanto RVR un apakšējās mākoņu robežas augstuma vērtības.
                                                         
                                                      
                                                            c)
                                                         
                                                         
                                                            Lidlauka ekspluatants informē attiecīgā gadījumā aeronavigācijas informācijas pakalpojumu sniedzēju un gaisa satiksmes pakalpojumu sniedzēju par izmaiņām saistībā ar lidostas aprīkojuma un iekārtu statusu, kas ietekmē ekspluatāciju ierobežotas redzamības apstākļos.
                                                         
                                                      
                                                            d)
                                                         
                                                         
                                                            Lidlauka ekspluatants aeronavigācijas informācijas pakalpojumu sniedzējam sniedz informāciju par ierobežotas redzamības procedūrām publicēšanai AIP.
                                                         
                                                      
                                                            e)
                                                         
                                                         
                                                            Ierobežotas redzamības procedūrām un to izmaiņām ir vajadzīgs iepriekšējs kompetentās iestādes apstiprinājums.”